

**Návrh na vonkajšie výberové konanie na obsadenie voľného štátnozamestnaneckého miesta podľa § 40 ods. 3 písm. b) zákona 55/2017 Z. z. o štátnej službe a o zmene a doplnení niektorých zákonov**

Obsadzovaná funkcia: **štátny radca - právnik**

Druh štátnej služby: **stála štátna služba**

Počet voľných miest: **1**

Služobný úrad: **Inšpektorát práce Bratislava**

Organizačný útvar: **právne oddelenie**

Odbor štátnej služby: **1.01 – riadenie štátnej služby**

**Mzdové podmienky:**

Nástupný plat 1400,00 EUR/mesačne. Možnosť priznania osobného príplatku.

**Najnáročnejšia činnosť:**

Koncepčná a systémová činnosť pri tvorbe opatrení so zodpovednosťou za rozhodnutia s dôsledkami na územie kraja alebo viacerých krajov.

**Bližšie určená najnáročnejšia činnosť:**

* spracúva a vedie správno-právnu a priestupkovú agendu, vrátane rozhodnutí o uložených pokutách a zabezpečenia výkonu rozhodnutia
* vybavuje agendu súvisiacu s riadnymi a mimoriadnymi opravnými prostriedkami proti rozhodnutiam
* rozhoduje v pôsobnosti zákona o slobodnom prístupe k informáciám, vrátane odvolacieho konania
* spracúva návrhy legislatívnych zmien v oblasti pôsobnosti inšpekcie práce
* posudzuje návrhy všeobecne záväzných právnych predpisov a návrhy novelizácií všeobecne záväzných právnych predpisov vypracovaných organizačnými útvarmi IP z hľadiska ich súladu s právnym poriadkom SR a právom EÚ
* vypracúva stanoviská k návrhom právnych predpisov iných subjektov na základe ich žiadosti
* pripomienkuje v rámci medzirezortného pripomienkového konania návrhy zákonov, resp. ich noviel v spolupráci s inými organizačnými útvarmi IP
* pripomienkuje a spolupracuje na tvorbe vnútorných predpisov IP
* sleduje aktuálnosť všeobecne záväzných právnych predpisov vydaných v Zbierke zákonov SR a medzinárodné právne normy súvisiace s pôsobnosťou IP a ich prehľad poskytuje ostatným organizačným útvarom IP
* posudzuje z právneho hľadiska koncepčné, analytické a iné materiály spracúvané v pôsobnosti IP
* zabezpečuje právne zastupovanie IP pred súdmi alebo inými orgánmi štátnej správy a inštitúciami
* vypracúva správy, analýzy a informácie (podklady k nim) vo svojej vecnej pôsobnosti
* poskytuje právno-poradenskú činnosť pre organizačné útvary IP
* posudzuje zmluvy uzatvárané IP s inými právnickými alebo fyzickými osobami
* vykonáva ďalšie činnosti podľa pokynov vedúceho štátneho zamestnanca,
* vedie evidenciu žiadostí o sprístupnenie informácií podľa Zákona o slobodnom prístupe k informáciám,
* podieľa sa na vybavovaní sťažností podľa Zákona o sťažnostiach, žiadostí o sprístupnenie informácií podľa Zákona o slobodnom prístupe k informáciám a plnení úloh vnútornej kontroly podľa poverenia RIP,
* plní ďalšie úlohy určené vedúcim oddelenia.

**Požiadavka na zamestnanca:**

 Požadované vzdelanie uchádzača: **VŠ II. stupňa, Právnická fakulta**

Jazykové znalosti: anglický jazyk a nemecký jazyk vítaný

Počítačové znalosti: Microsoft Office Word, Microsoft Office Excel, Microsoft Outlook

**Požadované schopnosti a osobnostné vlastnosti:**

Samostatnosť, schopnosť pracovať pod tlakom, svedomitosť a spoľahlivosť, rozhodovacia schopnosť, komunikačné zručnosti.

**Požadované odborné znalosti:**

Základná (informatívna) znalosť legislatívy v oblasti:

- znalosť **Ústavy SR zákon č. 460/1992 Zb.** v znení neskorších predpisov,

- zákon NR SR č. **55/2017 Z. z.** o štátnej službe a o zmene a doplnení niektorých zákonov,

- zákon **552/2003 Z. z.** o výkone práce vo verejnom záujme,

- zákon č. **71/1967 Zb.** o správnom konaní (správny poriadok) v znení neskorších predpisov,

- zákon NR SR č. **311/2001 Z. z.** Zákonník práce v znení neskorších predpisov,

- zákon č. **124/2006 Z. z.** o bezpečnosti a ochrane zdravia pri práci v znení neskorších predpisov,

- zákon **125/2006 Z. z.** o inšpekcii práce a o zmene a doplnení zákona č. 82/2005 Z. z. o nelegálnej

 práci a nelegálnom zamestnávaní a o zmene a doplnení niektorých zákonov,

- zákon **č. 82/2005 Z. z** o nelegálnej práci a nelegálnom zamestnávaní o zmene a doplnení niektorých zákonov.

**Miesto a termín podania prihlášky: https://CISSS.gov.sk/vyberove-konanie, vyhlásené: 10. 07. 2024 alebo písomne na Inšpektorát práce Bratislava, Za kasárňou 1, 832 64 Bratislava termín podania prihlášok do 23. 07. 2024.**

Do výberového konania budú zaradení len uchádzači, ktorí spĺňajú požadované predpoklady na vykonávanie štátnej služby a zaslali v určenom termíne žiadosť o zaradenie do výberového konania a všetky požadované doklady.

Uchádzač, ktorý zaslal žiadosť s požadovanými dokladmi elektronicky je povinný najneskôr v deň konania výberového konania pred jeho začiatkom doručiť žiadosť s požadovanými dokladmi aj písomne.

**Ponúkané výhody:**

- pružná pracovná doba,

- možnosť práce z domu,

- 5 dní dovolenky navyše,

- sick day,

- odborné vzdelávania a školenia podľa potreby,

- príspevok zamestnávateľa na DDS,

- príspevok na vyšetrenie zraku,

- odmena pri životnom jubileu.

**Kontakt pre poskytnutie informácií:**

Meno a priezvisko kontaktnej osoby: **Mgr. Alena Gaálová**

Telefón: **02/32182715, 0905 596069**

E-mail: alena.gaalova@ip.gov.sk

**Zoznam požadovaných dokumentov:**

1) Žiadosť o zaradenie do výberového konania (v listinnej podobe vlastnoručne podpísaná).

2) Profesijný štruktúrovaný životopis (vlastnoručne podpísaný).

3) Motivačný list (vlastnoručne podpísaný).

4) Kópia dokladu o dosiahnutí požadovaného stupňa vzdelania alebo vyššieho stupňa vzdelania.

5) Čestné vyhlásenie o bezúhonnosti (v listinnej podobe vlastnoručne podpísané).

 Bratislave dňa 10. 07. 2024